|  |  |  |
| --- | --- | --- |
|  ZnakRZS | Република СрбијаРепублички завод за статистику | ISSN 0353-9555 |
| **САОПШТЕЊЕ** | **ГР30** |
| број 257 - год. LXVII, 15.09.2017. |  |
| **Статистика грађевинарства** | СРБ257 ГР30 150917 |

Издате грађевинске дозволе, јул 2017.

 – Претходни резултати –

Према броју дозвола издатих у јулу 2017, пријављена је изградња 2280 станова с просечном површином 75,1 m². Према издатим дозволама, број станова већи је за 78,1% него у јулу 2016. Од укупног броја станова у новим стамбеним зградама, 9,4% станова биће грађено у зградама с једним станом, с просечном површином 146,8 m², а 88,8% станова биће грађено у зградама с три стана и више станова, и њихова просечна површина биће знатно мања и износиће 66,3 m².

У јулу 2017. издато је 1614 грађевинских дозвола, што је за 23,9% више него у јулу претходне године. Индекс предвиђене вредности радова у јулу 2017. већи је за 146,5% у односу на јул 2016. На повећање индекса предвиђене вредности највише су утицале три грађевинске дозволе за градњу осталих грађевина, чија је предвиђена вредност веома висока и чини 55,2% од укупне предвиђене вредности у јулу месецу.

Посматрано према врсти грађевина, у јулу 2017. издато је 80,5% дозволa за зграде и 19,5% за остале грађевине. Ако се посматрају само зграде, 57,8% односи се на стамбене и 42,2% на нестамбене зграде, док се код осталих грађевина највећи део односи на цевоводе, комуникационе и електричне водове (61,3%).

Предвиђена вредност радова новоградње у јулу 2017. износи 83,1% од укупно предвиђене вредности радова. Највећа грађевинска активност, посматрано према областима, забележена је у Јужнобанатској области, 33,5% од предвиђене вредности новоградње. Следе Сремска област, 26,6%, Београдска област, 16,2%, и Нишавска област, 5,6%, док се учешћа осталих области крећу до 3,2%.

Индекси издатих грађевинских дозвола у Републици Србији

|  |  |  |  |  |
| --- | --- | --- | --- | --- |
|  | I–VII 2017I–VII 2016 | VII 2017VI 2017 | VII 2017VII 2016 | VII 2017∅ 2016 |
|  |  |  |  |  |
| Укупно |  |  |  |  |
| Број | 160,3 | 94,7 | 123,9 | 152,9 |
| Предвиђена вредност радова | 157,3 | 247,0 | 246,5 | 346,9 |
| Зграде |  |  |  |  |
| Број | 168,5 | 96,9 | 137,8 | 164,1 |
| Предвиђена вредност радова | 122,4 | 125,3 | 102,6 | 169,6 |
| Површина | 128,9 | 122,6 | 125,4 | 181,3 |
| Запремина | 129,4 | 146,3 | 127,6 | 204,0 |
| Остале грађевине |  |  |  |  |
| Број | 138,3 | 86,5 | 87,5 | 119,1 |
| Предвиђена вредност радова | 238,2 | 495,9 | 895,6 | 755,4 |
| Станови |  |  |  |  |
| Број | 138,4 | 134,4 | 178,1 | 186,1 |
| Корисна површина | 147,0 | 134,0 | 183,2 | 194,9 |

Методолошка објашњења

Исказани подаци прикупљају се у оквиру месечног истраживања о грађевинским дозволама. Извештај попуњавају министарство надлежно за послове грађевинарства, надлежни органи аутономнe покрајинe, градa и oпштинe, који према Закону о планирању и изградњи („Службени гласник РС“, број 132/14, члан 133) издају грађевинску дозволу за изградњу грађевинског објекта.

У оквиру овог истраживања, појмом „грађевинска дозвола“ обједињују се грађевинска дозвола за изградњу грађевинског објекта и решење којим се одобрава извођење радова по члану 145 Закона о планирању и изградњи. Издате грађевинске дозволе и одобрења за извођење радова на основу усаглашеног захтева су обухваћене само ако је изградња први пут одобрена.

Обухватају се дозволе за све врсте грађевина описаних у Класификацији врста грађевина, тј, зa зграде и остале грађевине, и приказују се по територијама на којима се изводе планирани радови у земљи.

Подаци о издатим грађевинским дозволама показују будуће кретање грађевинске делатности и омогућавају сагледавање структуре инвестиција како на државном нивоу, тако и на нивоу локалне самоуправе.

Републички завод за статистику од 1999, године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Детаљна методолошка објашњења овог истраживања налазе се у едицији Завода „Методологије и стандарди“. На сајту Републичког завода за статистику могу се наћи:

Месечна истраживања о грађевинским дозволама, свеска број 22

([http://webrzs,stat,gov,rs/WebSite/userFiles/file/Gradjevinarstvo/SMET/SMET012010L,pdf](http://webrzs.stat.gov.rs/WebSite/userFiles/file/Gradjevinarstvo/SMET/SMET012010L.pdf)), и

Класификација врста грађевина, свеска број 15

[http://webrzs,stat,gov,rs/WebSite/userFiles/file/Metodologije/Klasifikacije/mm152005,pdf](http://webrzs.stat.gov.rs/WebSite/userFiles/file/Metodologije/Klasifikacije/mm152005.pdf)).

Контакт: gabrijela.rosic@stat.gov.rs. телефон: 011 2412-922, локал 260

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412-922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: месечна